Pencabki
Pencabki (be Pencabki: پنجابی; Paṉjābī,  پونجابی; puṉjābī) zıwano ke rocvetışê Pakıstani u zımey Hindıstani de qısey beno. Pencabki, ju zıwanê do Hind - Ewropayo, zıwananê Hindkiyan miyan de ca gêno. Eno zıwan, Pakıstan de pê Alfabey Urduki (yanê Alfabey Erebki), Hindıstan de zi pê Alfabey Hindki nusiyeno. Gramerê xo Urduki u Hindki miyan de maneno, her dı zıwanan ra zi nezdiyo. Pencabkiyo ke Pakıstan de qısey beno, bınê tesırê Urduki, Farski u Erebki de zaf mendo u a ri ra oricinaliya xo kemi vıni kerda. Pencabkiyo ke zımey Hindıstani de qısey beno, gorey Pencabkiyê Pakıstani ra deha oricinal mendo. Pencabki he zıwanê Pencabiyano hem zi zıwanê Sixano.

Pencabki, Pakıstan u Hindıstan de zıwano resmiyo. Eno zıwan Pakıstan de Pencab, İslamabad u Keşmiro Azad de be Urdki ra zıwano resmiyo; Hindıstan de zi eyaletê  Haryana, Delhi, Chandigarbe, Himachal Pradesh, Jammu & Kashmir, Rajasthan u West Bengali de be Hindki ra zıwanê resmiyo. Pencabki, terefê 102 milyon merduman ra qısey beno. Be nê reqemi ra, Pencabki dınya miyan de zıwano desın gırd beno.

Diyalekto standard 
Pencabkiyê Lahori, zıwanê Pencabki de standard qebul beno.

Referansi 

Zıwani